ಲಸಿಕೆ ಅಭಿಯಾನದಲ್ಲಿ ಚೀನಾ ದಾಖಲೆ.. ಮಕ್ಕಳಿಗೂ ಕೊರೋನಾ ಲಸಿಕೆ masthmagaa.com: ಲಸಿಕೆ ಅಭಿಯಾನದಲ್ಲಿ ಮುನ್ನುಗ್ಗುತ್ತಿರೋ ಚೀನಾ ಈ ತಿಂಗಳಿನಿಂದ ಮಕ್ಕಳಿಗೂ ಕೊರೋನಾ ಲಸಿಕೆ ಹಾಕಲು ನಿರ್ಧರಿಸಿದೆ. ಗೌಂಗ್ಷಿ ಪ್ರಾಂತ್ಯದ ಕೆಲವೊಂದು ಭಾಗ ಮತ್ತು ಹುಬೆ ಪ್ರಾಂತ್ಯದ ಜಿಂಗ್ಮೆನ್ ನಗರದಲ್ಲಿ 15ರಿಂದ 17 ವರ್ಷದ ಮಕ್ಕಳಿಗೆ ಲಸಿಕೆ ಹಾಕಲು ಸಿದ್ಧತೆ ನಡೆದಿದೆ. 12ರಿಂದ 14 ವರ್ಷದ ಮಕ್ಕಳಿಗೆ ಮುಂದಿನ ತಿಂಗಳು ಲಸಿಕೆ ಹಾಕಲಾಗುತ್ತೆ ಅಂತ ಅಧಿಕಾರಿಗಳು ತಿಳಿಸಿದ್ದಾರೆ. ಅಂದ್ಹಾಗೆ ಈಗಾಗಲೇ 140 ಕೋಟಿ ಡೋಸ್ ಲಸಿಕೆ ಹಾಕಿ ಮುಗಿಸಿದೆ ಚೀನಾ. ಜಗತ್ತಿನಲ್ಲಿ ಇದುವರೆಗೆ ಹಾಕಿರೋದು 347 ಕೋಟಿ ಡೋಸ್ ಕೊರೋನಾ ಲಸಿಕೆ. ಅಂದ್ರೆ ಜಗತ್ತಿನಲ್ಲಿ ಹಾಕ್ತಿರೋ 5 ಡೋಸ್ಗಳಲ್ಲಿ 2 ಡೋಸ್ ಚೀನಾದಲ್ಲೇ ಹಾಕಲಾಗ್ತಿದೆ ಅಂತರ್ಥ. ಇನ್ನು ಚೀನಾದ ಜಿಯಾಂಗ್ಷು ಪ್ರಾಂತ್ಯದ ಸುಝೌ ನಗರದ ಹೋಟೆಲ್ ಕುಸಿತ ಪ್ರಕರಣದಲ್ಲಿ ಮೃತಪಟ್ಟವರ ಸಂಖ್ಯೆ 17ಕ್ಕೆ ಏರಿಕೆಯಾಗಿದೆ. masthmagaa.com